wickkiey/tamil-wikipedia-chunked huggingface dataset:
# அய்யத்தான் ஜானகி அம்மாள்

## சுயசரிதை

தலச்சேரியின் சேட்டம்குன்னு, புலப்பாடி இல்லத்தின் (மலபாரின் பிரபுத்துவ திய்யர் குடும்பம்) அய்யத்தான் குடும்பத்தில் பிறந்தார். அய்யத்தான் சந்தன், கல்லத்து சிறுத்தம்மாள் ஆகியோருக்கு அய்யத்தான் கோபாலன், அய்யத்தான் குஞ்ஞிராமன், அய்யத்தான் மாதவி ஆகியோருக்குப் பிறகு இவர் பிறந்தார்.  
இவர் தலச்சேரி தொடக்கப்பள்ளியில் படித்தார். 1897 இல் கோழிக்கோட்டில் இருந்த ஒரு ஆங்கிலப் பள்ளிக்கு சென்றார். பின்னர் 1902 ஆம் ஆண்டில் மதராசு மருத்துவக் கல்லூரியில் உதவித்தொகையுடன் சேர்ந்தார். மேலும், 1907 ஆம் ஆண்டில் துணை உதவி அறுவை சிகிச்சை நிபுணராக உயர்ந்த தரவரிசை, கௌரவம் ஆகியவற்றுடன் தேர்ச்சி பெற்றார். அதே ஆண்டு இவர் செங்கல்பட்டு அரசு மருத்துவமனையில் அரசு சேவையில் சேர்ந்தார். அங்கு உதவி அறுவை சிகிச்சை நிபுணராகவும் மருத்துவராகவும் இவரது தொழில் தொடங்கியது. இவர் மீண்டும் கோழிக்கோடு திரும்பி தொழுநோய் மருத்துவமனையில் பணியில் சேர்ந்து, இங்கு பல ஆண்டுகள் பணியாற்றினார். பின்னர், இவர் திருச்சி அரசு மருத்துவமனையிலும் பணி புரிந்தார்.
# அய்யத்தான் ஜானகி அம்மாள்

## சமூக ஆர்வலர்

ஜானகி அம்மாள் சேவை எண்ணம் கொண்ட ஒரு சமூக ஆர்வலர் ஆவார். சமுதாயத்தின் நலிந்த பிரிவுகளைச் சேர்ந்த பெண்களையும் மக்களையும் மேம்படுத்துவதற்காக இவர் சுகனவர்தினி இயக்கத்துடன் இணைந்து பணியாற்றினார். கோழிகோட்டில் பணிபுரிந்தபோது தனது சகோதரர் அய்யத்தான் கோபாலனுடன் சேர்ந்து, கல்லத்து கௌசல்யா அம்மாள் (கோபாலனின் மனைவி), மந்தாகினி பாய் தேவதத் (அய்யத்தான் தேவதத்தின் மனைவி (அ. கோபாலனின் 3 வது மகன்) ஆகியோருடன் சேர்ந்து இலவச மருத்துவ முகாம்களை நடத்தினார்.  
சுகனவர்தினி இயக்கத்தில் பெண்கள் உரிமைகளுக்காக போராடுவதில் முன்னோடியாக ஜானகி அம்மாள் கருதப்படுகிறார்.
# அய்யத்தான் ஜானகி அம்மாள்

## இறப்பு

இவர் 1945 இல் தனது இறந்தார்.
# மிதவாதி கிருட்டிணன்

**சங்கரம்குமாரத்து கிருட்டிணன் வக்கீல் (Changaramkumarath Krishnan Vakkeel )** இவர் ஓர் சமூகத் தலைவரும், வங்கியாளரும், சமூக சீர்திருத்தவாதியும், இந்தியாவின் கேரளாவைச் சேர்ந்த பத்திரிகையாளரும் ஆவார்.
# மிதவாதி கிருட்டிணன்

## சுயசரிதை

ச. கிருட்டிணன் கேரளாவின் திருச்சூரில் 1867 சூன் 11 அன்று பிறந்தார். மூர்கோத்து குமரன் என்பவரிடமிருந்து மிதவாதி (சீர்திருத்தவாதி) என்ற செய்தித்தாளை இவர் கையகப் படுத்திக் கொண்டார். அந்தக் காலங்களில் மலபாரின் சிறந்த சமூக சீர்திருத்தவாதியான மருத்துவர் அய்யத்தான் கோபாலன் என்பவரின் தூண்டுதல், ஆலோசனையின் காரணமாக கிருஷ்ணன் பத்திரிக்கையை எடுத்து நடத்தினார். மிதவாதி பத்திரிக்கை "சமூகத்தில் மனச்சோர்வடைந்தவர்"களின் பைபிளாகவும், "திய்யாக்களின் இதழ்" என்றும் அழைக்கப்பட்டது.  
கொச்சி மெட்ரோ என்ற இதழ் கேரள பத்திரிகைகளின் வரலாற்றைக் கொண்டுள்ளது. மேலும் ச. கிருட்டிணனை 1907க்கு கீழ் முதன்முதலில் பட்டியலிட்டது. அது கூறுகிறது “மிதவாதி- தலச்சேரியில் இருந்து வந்து கேரள பத்திரிகை வரலாற்றில் அடுத்த முக்கியமான மைல்கல்லை குறிக்கிறது. இது முதல் உலகப் போரின்போது யுத்த முன்னணியில் இருந்து சமீபத்திய செய்திகளைக் கொண்ட ஒரு தினசரி செய்திகளை வெளியிட்டது. தனித்தனியாக, கேரள அரசு "சமூக சீர்திருத்தங்களுக்கான இயக்கத்திலும், சமூகத்தின் பலவீனமான பிரிவுகளின் முன்னேற்றத்திலும் மிதவாதி முன்னணியில் இருந்தது" என்று கூறுகிறது.  
ச. கிருட்டிணன் நாராயண குருவை பின்பற்றுபவராக இருந்தார். நாராயண தர்ம பரிபாலன யோகத்தின் தலைவராக இருந்த இவர், கேரளாவின் தனது சொந்தப் பகுதியான வடக்கு மலபார் மாவட்டத்தில் கூட்டங்களை ஏற்பாடு செய்வதில் தீவிரமாக இருந்தார். இவர் பல நாராயண தர்ம பரிபாலன யோக மாநாடுகளில் பங்கேற்றார். மேலும் சிவகிரியில் நடந்த அதன் 9ஆவது ஆண்டு விழாவிற்கு தலைமை தாங்கினார். இவர் நாராயண தர்ம பரிபாலன யோகத்திற்கு ஒரு சிறந்த அமைப்பாளராகவும் நிதி திரட்டுபவராகவும் இருந்தார். இவர் அனைத்து ஆசிரம சொத்துக்களுக்கும் தர்மகார்த்தாவாக நியமிக்கப்பட்டார். இவர் வைக்கம் போராட்டத்தில் தீவிரமாக பங்கேற்றார். 1907 ஆம் ஆண்டில் கிருட்டிணன் (புகழ்பெற்ற கல்லிங்கல் மாடத்தின் இராரிச்சன் மூப்பன்) நாராயண குருவை மலபாருக்கு அழைத்தார். குருவும் இவரது அழைப்பை ஏற்று மலபாரில் பல இடங்களுக்கு வந்து சென்றார்.  
ச. கிருட்டிணன் சுதந்திர இயக்கத்தை ஆதரிக்கவில்லை. இந்திய தேசிய காங்கிரசு மற்றும் மகாத்மா காந்திக்கு எதிராக இருந்தார். இவர் பிரிட்டிசு ஆட்சியை ஆதரித்தார். ஏனென்றால் சுதந்திரம் இல்லாமல் ஆட்சிக்கான சுதந்திரம் அர்த்தமற்றது என்று இவர் நம்பினார். மலபார் கிளர்ச்சியைத் தடுக்க தவறியதற்கு காந்திஜியை குற்றம் சாட்டினார். சமூக ஏற்றத்தாழ்வுகளுக்கு முற்றுப்புள்ளி வைக்காமல் வெல்லப்படும் தேசிய சுதந்திரம் குறித்து இவர் சந்தேகப்பட்டார். தேசம் சுதந்திரம் அடைவதற்கு முன்னர் ஒடுக்கப்பட்ட வர்க்கங்களின் சுதந்திரம் அடையப்பட வேண்டும் என்று இவர் விரும்பினார்.
# பண்டிதர் கருப்பன்

**பண்டிதர் கருப்பன்** (*Pandit Karuppan*) கேரளாவைச் சேர்ந்த ஒரு கவிஞரும், நாடக ஆசிரியரும், சமூக சீர்திருத்தவாதியுமாவார்.  
கொச்சி மாநிலத்தின் எர்ணாகுளத்திலிருந்து பண்டிதர் கருப்பன் தீண்டாமைக்கும், சமூகத் தீமைகளுக்கும் எதிராக இடைவிடாது போராடினார். சமூக-பொருளாதார ரீதியாக, கல்வி ரீதியாக பின்தங்கிய சமூகங்களை முன்னணியில் கொண்டு சென்றதற்காக கேரளாவின் லிங்கன் என்று அழைக்கப்பட்டார். உப்பங்கழிகள், ஆறுகளில் உள்ளூர்மயமாக்கப்பட்ட மீன்பிடியில் ஈடுபட்ட உள்நாட்டு மீனவர்களின் சமூகத்தைச் சேர்ந்த கருப்பன் சமசுகிருதம் மற்றும் தமிழ் அறிஞரும், கவிஞரும் புகழ்பெற்ற நாடகக் கலைஞருமாவார். தமிழ் கற்றதனால் 'கற்பன்' எனப்பெயர் பெற்றார். பின்னாளில் 'கருப்பன்' மருவியது. கொச்சி அரசின் முதல் மனித உரிமை ஆர்வலராக, எழுத்தறிவு, சமூக நீதி, சாதி மற்றும் மூடநம்பிக்கைபோன்றவைற்றை எதிர்த்துப் போராடுவதற்கு இவர் தனது இலக்கிய திறனையும் நிறுவனத் திறனையும் பயன்படுத்தினார். அந்த காலத்தில் எர்ணாகுளத்திற்குள் நுழைய கூட அனுமதிக்கப்படாத பின்தங்கிய சாதி மக்களின் வலுவூட்டலுக்காக இவர் பிரச்சாரம் செய்தார்.
# பண்டிதர் கருப்பன்

## ஆரம்ப கால வாழ்க்கை

கே. பி. கருப்பன் (கண்டத்திபறம்பில் பாப்பு கருப்பன்) எர்ணாகுளத்திற்கு அருகிலுள்ள சேரநெல்லூரில், 1885 மே 24, அன்று, பாப்பு (பொதுவாக அதோ பூசாரி என்று அழைக்கப்படுபவர்), கொச்சு பொண்ணு ஆகியோருக்கு நடுத்தர குடும்பத்தைச் சேர்ந்த மீனவர் சமூகத்தில் பிறந்தார். பாம்புக் கடித்தால் பாதிக்கப்பட்டவர்களுக்கு சிகிச்சையளிப்பதில் இந்த குடும்பம் அறியப்பட்டது.  
கருப்பனின் முறையான கல்வி ஐந்தாவது வயதில் ஆழிக்கல் வேலு வைத்தியன் என்ற உறவினரின் கீழ் தொடங்கியது. இதனையடுத்து, உள்ளூர் குருவான வடக்கே வல்லத்து அப்பு ஆசான் இவரை சமசுகிருதத்தின் அடிப்படைகளான அமரகோசம், சித்தரூபம், சிறீராமோதாந்தம் ஆகியவற்றைக் கற்பித்தார். ஒரு தீவிர வாசகரான கருப்பன் இதிகாசங்களையும், புராணங்களையும் வாசித்தார். இவரது முதல் கவிதை தோத்திரமந்தாரம் என்பதாகும். 12 வயதில் இலங்கமர்தனத்திற்கு சார்தூலவிக்ரீதிதத்த பாணியில் சுலோகங்களை எழுதி தனது குருக்களை ஆச்சரியத்தில் ஆழ்த்தினார்.  
சேறையைச் சேர்ந்த மங்கலபிள்ளை கிருட்டிணன் ஆசானின் கீழ் கருப்பன் சமசுகிருத காவியங்களைப் பயின்றார். அன்னம்மநாத ராம பொத்துவால் என்பவரிடம் பயில சேரநல்லூருக்குத் திரும்பினார். அங்கு, நடைமுறையில் இருந்த வழக்கப்படி, உயர் ஜாதி இந்து மாணவர்கள் இவரை அவர்கள் அருகில் உட்கார அனுமதிக்கவில்லை, இதனால் இவர் தனியாக ஒரு மூலையில் அமர்ந்தார். காவியங்களான மகம், நிசாதம், போஜா சம்பு ஆகியவற்றை இராம பொத்துவாலிடமிருந்து படித்தார். இவரது கல்வியின் மிக முக்கியமான காலம் கொடுங்கல்லூரில் இருந்தது. கொடுங்கல்லூர் கோவிலகம் கற்கும் இடமாக இருந்தது.
# பண்டிதர் கருப்பன்

## இளமை வாழ்க்கை

நடைமுறையில் உள்ள சாதி முறையை விமர்சித்த கருப்பனின் புகழ்பெற்ற படைப்பான "ஜாதிகும்மி" என்பது 1904 ஆம் ஆண்டில் கொடுங்கல்லூர் கோவிலகத்தில் இவரது ஆய்வின் போது எழுதப்பட்டது. அது ஏழைகளிடையே பிரபலமானது. ஜாதிக்கும்மி என்பது மலையாள இலக்கியத்தில் சாதி அமைப்பு, தீண்டாமையை கேள்விக்குள்ளாக்கும் ஒரு முன்னோடி முயற்சியாகும். திருவிதாங்கூர் மாநிலத்தில் சமூக மாற்றங்களுக்காக நாராயண குரு, குமரன் ஆசான், அய்யன்காளி ஆகியோர் பணியாற்றியபோது, ஜாதிக்கும்மியின் வெளிப்பாடு கொச்சின் மாநிலத்தில் அந்த திசையில் தொடங்கப்பட்ட முதல் படியாகும். கருப்பன் அப்போது 19 வயது மாணவராக இருந்தார். குமரன் ஆசானின் துரவாசுதா என்பது 10 ஆண்டுகளுக்குப் பிறகு வெளியிடப்பட்டது. கருப்பனின் பெரும்பாலான எழுத்துக்கள் அறிவார்ந்த சமசுகிருதத்தில் இருந்தபோதிலும், ஜாதிக்கும்மியில் எளிய, அன்றாட மலையாளத்தைப் பயன்படுத்தினார். இதனால் உள்ளூர் சமூகங்களைச் சேர்ந்த கல்வியறிவற்ற மக்கள் புரிந்துகொள்ளவும் பிரச்சாரம் செய்யவும் முடிந்தது.
# பண்டிதர் கருப்பன்

## இளமை வாழ்க்கை

### கற்பித்தல் பணி

சமசுகிருதத்தில் கருப்பனின் திறமைகள் கொச்சி மகாராஜரான ராஜரிசி இராமவர்ம ராஜாவின் கவனத்திற்கு வந்தன. பட்டன் தம்புரான் கருப்பனை மன்னருக்கு அறிமுகப்படுத்தினார். மகாராஜா கருப்பனை திருப்பூணித்துறையில் உள்ள தனது அரண்மனைக்கு அழைத்தார். இந்த சந்திப்பு கருப்பனுக்கு ஒரு திருப்புமுனையாக அமைந்தது. மகாராஜா, அரசகுடும்பத்தின் முதன்மைக் குருவான சாகிரிதியதிலகன் ராம பிசரோடி என்பவரிடம் சமசுகிருதத்தின் மேம்பட்ட ஆய்விற்காக கருப்பனை அனுப்பினார். கருப்பன் அவரிடம் ‘சித்தாந்த கௌமுடி’, ‘மனோரமா’, ‘சாகித்ய தர்பனம்’ ஆகியவற்றை படித்தார். பின்னர், கருப்பன் எர்ணாகுளத்தில் உள்ள புனித தெரசா ஆங்கிலப் பெண்கள் உயர்நிலைப்பள்ளியில் சமசுகிருத ஆசிரியராகச் சேர்ந்தார்.  
1912 ஆம் ஆண்டில் எர்ணாகுளத்தில் உள்ள சாதி பெண்கள் உயர்நிலைப்பள்ளியில் (உயர் சாதி சிறுமிகளுக்கான ஒரு சிறப்புப் பள்ளி) பண்டிதர் கருப்பன் சமசுகிருத ஆசிரியராக நியமிக்கப்பட்டபோது இவரது பதவிக்கு எதிராக உயர் சாதி இந்துக்களிடமிருந்து கடுமையான எதிர்ப்பு எழுந்தது. மேலும், ஒரு தாழ்த்தப்பட்ட மனிதனின் கீழ் படிப்பதற்கு அவர்கள் தங்கள் சிறுமிகளை பள்ளிக்கு அனுப்ப தயங்கினர் . கொச்சி மகாராஜா அவர்களை எச்சரிக்கை செய்தார். கருப்பனின் கீழ் படிக்க விரும்பாத சிறுமிகள் பள்ளியிலிருந்து வெளியே அனுப்பப்படுவார்கள் என்று எச்சரித்தார். பின்னர் ,கருப்பன் சாதி பெண்கள் உயர்நிலைப்பள்ளியை விட்டு வெளியேறி பின்னர், 1918இல் திருச்சூரில் உள்ள விக்டோரியா பெண்கள் உயர்நிலைப் பள்ளியில் சேர்ந்தார். இதையடுத்து, அங்குள்ள ஆசிரியர் பயிற்சி பள்ளியில் பணியமர்த்தப்பட்டார். 1921 ஆம் ஆண்டில், இவர் மீண்டும் எர்ணாகுளம் பெண்கள் உயர்நிலைப் பள்ளியில் நியமிக்கப்பட்டார். அது அதன் பெயரில் இருந்து "சாதி" ஐ கைவிட்டிருந்தது.
# பண்டிதர் கருப்பன்

## இளமை வாழ்க்கை

### சட்டமன்ற சபை

1925 ஆகத்தில் பெண்கள் உயர்நிலைப் பள்ளியில் தனது இரண்டாவது பதவிக்காலத்தில், இதுவரை வாக்களிக்கப்படாத வகுப்புகளை பிரதிநிதித்துவப்படுத்த கொச்சி சட்டமன்றக் குழுவின் உறுப்பினராக இவர் பரிந்துரைக்கப்பட்டார். எழுத்துக்கள் மற்றும் பிரச்சாரங்கள் மூலம் அவர்கள் விடுவிக்கப்படுவதற்காக இவர் அயராது பாடுபட்டார். சட்டமனற உறுப்பினராக, கருப்பன், அதிகாரிகளிடம் அவர்களின் பிரச்சினைகள் மற்றும் குறைகளை சிறந்த கல்வி, சுகாதாரம் மற்றும் வாழ்க்கை நிலைமைகள் குறித்து வாதிட்டார். இந்த நோக்கத்திற்காக ஒரு தனித் துறையை நிறுவுமாறு இவர் அரசாங்கத்திற்கு அழுத்தம் கொடுத்தார். இது தாழ்த்தப்பட்ட வகுப்பினரைப் பாதுகாப்பதற்கான திணைக்களத்தை உருவாக்கியது. அப்போதைய பொது அறிவுறுத்தல் இயக்குநராக இருந்த ராவ் சாகிப் சி. மத்தாயுடன் முழுநேர பாதுகாப்பாளராகவும், கருப்பனை முழுநேர உதவி பாதுகாவலராகவும் நியமிக்கப்படனர்.  
உதவி பாதுகாவலராக, பள்ளிகளைத் தொடங்கி காலனிகளை நிறுவுவதன் மூலம் தாழ்த்தப்பட்ட வகுப்பினரின் முன்னேற்றத்திற்கு பல சீர்திருத்தங்களைத் தொடங்குவதில் கருப்பன் முக்கியப் பங்கு வகித்தார். தாழ்த்தப்பட்ட வகுப்புகளைச் சேர்ந்த குழந்தைகளின் கல்விக்கு உதவித்தொகை, கட்டண சலுகைகள் மற்றும் பல சலுகைகளை வழங்குமாறு இவர் அரசாங்கத்தை வற்புறுத்தினார். மூடநம்பிக்கைகளுக்கு எதிராக தாழ்த்தப்பட்ட வகுப்பினரிடையே விழிப்புணர்வை ஏற்படுத்துவதற்காக ஆச்சாரபூசனம் என்ற நூலை எழுதினார். புத்தகம் அச்சிடப்பட்டு அரசாங்கத்தால் இலவசமாக மக்களுக்கு விநியோகிக்கப்பட்டது. தாழ்த்தப்பட்ட வகுப்புகள் துறை பின்னர் அரிசன நலத்துறை என்று பெயர் மாற்றப்பட்டது.  
மறு ஒழுங்கமைக்கப்பட்ட மீன்வளத் துறையின் கீழ் மீன்வளப் பள்ளிகளைத் தொடங்க பண்டிதர் கருப்பன் முக்கியப் பங்கு வகித்தார். மீனை சுத்தப்படுத்தும் யார்டுகளை நிறுவுவது மீன்வளத்தை ஒரு தொழிலாக ஊக்குவிக்கவும், மீன்பிடி சமூகத்தின் வாழ்க்கை நிலைமைகளை மேம்படுத்தவும் உதவியது. கருப்பன் கொச்சி மத்திய கூட்டுறவு வங்கியில் இயக்குநராக பணியாற்றும் போது, மீனவர்கள் மற்றும் விவசாயத் தொழிலாளர்கள் தன்னம்பிக்கை மூலம் முன்னேற்றத்திற்காக கூட்டுறவு அமைப்புகளை உருவாக்குமாறு கேட்டுக்கொண்டார்.
# பண்டிதர் கருப்பன்

## இளமை வாழ்க்கை

### தனிப்பட்ட வாழ்க்கை

பண்டிதர் கருப்பனுக்கு கிறிஸ்தவத்தின் மீது ஒரு சிறப்பு ஈடுபாடு இருந்தது, அதன் தொண்டு நிறுவனங்கள் கேரள கல்வியில் உதவி செய்தன. பல கல்வி நிறுவனங்களைத் தொடங்குவதன் மூலம் மாணவர்களிடம் மதம் அல்லது சாதி பாகுபாடு இல்லாமல் அனுமதித்தனர். அலெக்சிஸ் ஹென்றி லெப்பீசியர் (வத்திக்கானிலிருந்து வந்த போப்பின் பிரதிநிதி) 1925 இல் கொச்சிக்கு வருகை தந்தபோது, கருப்பன் ஒரு வரவேற்பு கவிதை எழுதினார். கருப்பன் புத்தர் மற்றும் நபிகள் நாயகத்தின் மகத்துவத்தை எடுத்துரைக்கும் கவிதைகளையும் எழுதியிருந்தார். சட்டம்பி சுவாமிகளின் மரணத்தால் வேதனையடைந்த கருப்பன் சமாதி சப்தாகம் என்ற தலைப்பில் இரங்கல் கவிதை எழுதினார்.  
பண்டிதர் கருப்பனின் மனைவி குஞ்ஞம்மா பனம்புக்காட்டைச் சேர்ந்தவர். தம்பதியினர் எர்ணாகுளம், புனித தெரசா கல்லூரி அருகே சாகிதிய குடிலில் தங்களது ஒரே மகள் பார்வதியுடன் வசித்து வந்தனர்.
# பண்டிதர் கருப்பன்

## இறப்பு

பண்டிதர் கருப்பன் 1938 மார்ச் 23 அன்று நுரையீரல் அழற்சி நோயால் தனது 53 வயதில் இறந்தார்.
# சிஎம் உலாவி

**சிஎம் உலாவி** (ஆங்கிலம்:CM BROWSER)என்பது சீனாவை சீட்டா மொபைலால் உருவாக்கபட்ட வலை உலாவியாகும்.இந்த உலாவி குரோமியம் அடிப்படையாக கொண்டது.  
ஜின் 23 2013 அன்று சிஎம் உலாவி ஆண்ட்ராய்டு மற்றும் ஐஒஎஸ் வெளியிடபட்டது.
# சிஎம் உலாவி

## வரலாறு

சிஎம் உலாவி சீட்டா மென்பொருள் தயாரிப்பு நிறுவனத்தால் தாயாரிக்கபட்டது.இச்செயலி முதல் முறையாக சீனாவில் மே 5 2013 அன்று வெளியிடபட்டது.இந்த உலாவி விளம்பரத்தை தடை செய்யும் உலாவி அகும்.
# சிஎம் உலாவி

## சர்சசைகள்

சிஎம் உலாவின் முதல் பதிப்பு குரேமியதின் பதிப்பு 17 பயன்படுத்தியது. ஆனால் அது குரேமியத்தின்"அதிகாப்புவ பதிப்பை விட குறைவாக இருந்தது,இது குரேம் வலை அங்கடியை பயன்படுத்துவதை தடைசெய்தது.  
செப்டம்பர் 21,2014 சீனாவின் யுகு இனையதளத்தில் சிஎம் உலாவி விளம்பரங்களை தடைச்செய்வதால் அந்நிறுவனத்திக்கு மிக பெரிய இழப்பு ஏற்ப்பட்டதாக தெரிவித்தது.
# இந்தியாவில் தடை

இச்செயலி நாட்டின் பாதுகாப்பு அச்சுந்தலாக இருந்ததால்.  
இந்த செயலி இந்திய அரசால் 29 ஜுன் 2020 அன்று தடை செய்யபட்டது.
# மன்னர் மன்னன்

**மன்னர் மன்னன்** என்கிற **கோபதி** (இறப்பு: 6 சூலை. 2020) என்பவர் பாரதிதாசனின் ஒரே மகனும், தமிழறிஞரும், எழுத்தாளரும், பேச்சாளரும், விடுதலைப் போராட்ட வீரரும் ஆவார்.
# மன்னர் மன்னன்

## வாழ்க்கை வரலாறு

தமிழறிஞர் பாவேந்தர் பாரதிதாசன் பழநி அம்மையார் தம்பதியினருக்கு மகனாக செங்குந்த கைக்கோளர் மரபில் புதுச்சேரியில் பிறந்தார்.  
கோபதி என்ற இயற்பெயரைக் கொண்ட இவர் தனது 14 வது வயதில் தனது நண்பரான கவிஞர் தமிழ்ஒளியுடன் இணைந்து `முரசு’ என்னும் கையெழுத்து இதழை வெளியிட்டார். அந்த இதழ் அரசுக்கு எதிராக இருப்பதாக இருவர் மீதும் குற்றம் சுமத்தியது புதுச்சேரி பிரெஞ்சு அரசு. அப்போது கோபதிக்கு 14 வயது என்பதால் தண்டனையில் இருந்து தப்பித்துவிட்டார். ஆனால் கவிஞர் தமிழ் ஒளி தண்டிக்கப்பட்டார். அந்த வழக்கில் கோபதி என்ற இயற்பெயரில்தான் இவர் மீது குற்றம் சுமத்தப்பட்டது. அன்றிலிருந்து இவர் *மன்னர் மன்னன்* என்ற பெயரில் எழுதத் தொடங்கினார். 1947 இல் அந்நிய ஆட்சி அகல வேண்டும் என்று மாணவர் போராட்டத்தில் ஈடுபட்டதால் பிரஞ்சு பள்ளியில் இருந்து வெளியேற்றப்பட்டார். மேலும் இவர் இந்தியாவுடன் புதுவை இணைய வேண்டும் என்று நடந்த போராட்டத்தில் ஈடுபட்டார். 1965 நடந்ந இந்தித் திணிப்பு எதிர்ப்புப் போராட்டத்தில் கலந்துகொண்டு 45 நாட்கள் சிறையில் இருந்தார். பின்பு புதுச்சேரி வானொலி நிலையத்தில் பணியாற்றியுள்ளார். வானொலி நிலையத்தில் பணியாற்றியபோது, வானொலியில் பல்வேறு நாடகங்களைத் தயாரித்து வழங்கியுள்ளார். பாரதிதாசன் குறித்த வரலாற்று நூலான *கறுப்புக் குயிலின் நெருப்புக் குரல்* என்ற நூல் உள்ளிட்ட 50க்கும் மேற்பட்ட நூல்களை எழுதியுள்ளார். புதுவைத் தமிழ்ச்சங்கத்தைத் தோற்றுவித்து அதன் தலைவராக இரண்டு முறை இருந்துள்ளார். இவரது பதவிக் காலத்தில் தமிழ்ச் சங்கத்திற்குக் கட்டடம் கட்டித் தந்தார்.
# மன்னர் மன்னன்

## குடும்பம்

இவர் சாவித்திரி என்பவரை திருமணம் செய்துகொண்டார். இந்த இணையருக்கு செல்வம், தென்னவன், பாரதி ஆகிய மகன்களும் அமுதவல்லி என்ற மகளும் உள்ளனர்.
# மன்னர் மன்னன்

## இறப்பு

உடல் நலக்குறைவால் பாதிக்கபட்ட மன்னர் மன்னன் 2020 சூலை 6 அன்று தன் 92வது வயதில் புதுச்சேரியில் இறந்தார்.
# மன்னர் மன்னன்

## எழுதிய நூல்கள் சில

- கறுப்புக் குயிலின் நெருப்புக் குரல் (பாரதிதாசனின் வரலாறு)
- பாவேந்தர் படைப்புப் பாங்கு
- பாவேந்தர் உள்ளம்
- பாட்டுப் பறவைகள் (பாரதியின் பத்தாண்டுகால புதுச்சேரி வாழ்வு குறித்து)
- நெஞ்சக் கதவுகள் (சிறுகதைகள்)
# மன்னர் மன்னன்

## விருதுகள்

- தமிழக அரசின் திரு.வி.க விருது
- தமிழக அரசின் கலைமாமணி விருது
- புதுச்சேரி அரசின் தமிழ்மாமணி.
- புதுச்சேரி அரசின் கலைமாமணி விருது
# பிரஜேந்திரநாத் தே

**பிரஜேந்திரநாத் தே (Brajendranath De)** (1852 திசம்பர் 23 -1932 செப்டம்பர் 20) இவர் இந்திய ஆட்சிப்பணியின் ஆரம்பகால இந்திய உறுப்பினராவார்.
# பிரஜேந்திரநாத் தே

## ஆரம்பகால வாழ்க்கை மற்றும் கல்வி

தே கொல்கத்தாவின் ஹரே பள்ளி, பின்னர் லக்னோவின் கேனிங் கல்லூரி பள்ளி மற்றும் கேனிங் கல்லூரியில் படித்தார். பள்ளியில் எப்போதும் தனது வகுப்பில் முதலிடம் வகித்த இவர், தனது இறுதித் தேர்வுகள் அனைத்திலும் முதல் வகுப்பில் தேர்ச்சிப் பெற்றார். கொல்கத்தா பல்கலைக்கழகத்தின் முதல் கலை தேர்வில் முதல் பிரிவில் முதலிடம் பெற்றார். ஆங்கில மாணவரான,இவர் தனது இளங்கலைத் தேர்வில் முதல் பிரிவில் ஆறாவது இடத்தைப் பிடித்தார். பின்னர் தனது முதுகலை த்தேர்வில் இரண்டாம் இடத்தைப் பெற்ற இவருக்கு கொல்கத்தா பல்கலைக்கழகத்தின் வெள்ளிப் பதக்கம் வழங்கப்பட்டது.  
பின்னர், இவர் தனது உயர் படிப்புகளுக்காக இங்கிலாந்து சென்றார். இவரது பெரிய மாமா, பியாரி சரண் சர்க்கார் மற்றும் இவரது தந்தையின் வழிகாட்டியான ராஜா தட்சிணரஞ்சன் முகர்ஜி, ஐக்கிய மாகாணங்களின் சங்கர்பூரின் வட்டாட்சியராகவும், சில காலம் லக்னோவின் உதவி ஆணையராகவும் பணியாற்றினார். இங்கிலாந்தில், போட்டித் தேர்வில் தேர்ச்சி வெறுவதற்காக இலண்டன் பல்கலைக்கழக கல்லூரியில் சேர்ந்தார். தேர்வை வெற்றிகரமாக முடித்த இவர், 1873 ஆம் ஆண்டில் இந்திய ஆட்சிப் பணியில் சேர்ந்தார். இவர் இந்திய ஆட்சிப் பணியில் சேர்ந்த 8 வது இந்திய உறுப்பினராக இருந்தார். பின்னர், 1875ஆம் ஆண்டு சூன் 7 ஆம் தேதி இவர் வழக்கறிஞராக சேர அழைக்கப்பட்டார். பேராசிரியர் மாக்ஸ் முல்லர் மற்றும் திரு. இரசுலான் ஆகியோரின் சொற்பொழிவுகளில் கலந்து கொண்ட இவர் 1874-1875 வரை போடன் சமசுகிருத உதவித்தொகையில் ஒரு வருடம் கழித்த ஆக்சுபோர்டில் உள்ள புனித மேரி கல்லூரியில் அனுமதிக்கப்பட்டார். ஆக்சுபோர்டில் ஒரு கல்லூரியில் படித்த முதல் இந்திய வழக்கறிஞர் மற்றும் இந்திய ஆட்சிப் பணி அதிகாரி இவர்.  
இவரது நான்காவது மகள் சரோஜ் நளினி தத் ஒரு சமூக சீர்திருத்தவாதி ஆவார். இவரது ஐந்தாவது மருமகன் ஜோதிசு சந்திர தே, , இந்திய மருத்துவ சேவையில் உறுப்பினராக இருந்தார். இவரது இரண்டு பேரக்குழந்தைகளில் பாடகர் உமா போசு மற்றும் ஒளிப்பதிவாளர் சுப்ரதா மித்ரா ஆகியோர் அடங்குவர் .
# பிரஜேந்திரநாத் தே

## தொழில்

### நிர்வாகம்

இவர் 1875 ஆம் ஆண்டில் ஆட்சிப்பணியில் அர்ரா, பெகார் ஆகிய மாவட்டங்களில் உதவி நீதிபதியாக பணியாற்றினார். முந்தைய ஜமீந்தாரி தோட்டங்களின் ஆட்சிப் பகுதிகளான தர்பங்கா மற்றும் தும்ராவ் போன்ற மாவட்டங்களில் இவர் பணியாற்றினார். பெகாரில் பணியாற்றிய பின்னர், 1881 இல் வங்காளத்தின் ராணிகஞ்சில் பணியமர்த்தப்பட்டார். பாங்குரா, வர்த்தமான் மற்றும் பரித்பூர் போன்ற பகுதியின் மாவட்ட நீதிபதி மற்றும் ஆட்சித்தலைவராக பணியமர்த்தப்பட்டார். இவர் குல்னாவின் முழு மாவட்ட நீதிபதி மற்றும் ஆட்சித்தலைவராக பணியாற்றினார், அங்கு இவர் மாவட்ட அறுவை சிகிச்சை நிபுணர் மருத்துவரும், அரவிந்தரின் தந்தையுமான கிருட்டிணாதன் கோசு என்பவருடன் நட்பு கொண்டிருந்தார். இவர் ஒடிசாவில் உள்ள பாலேசுவர் மற்றும் பின்னர் மால்டா மற்றும் ஹூக்லி ஆகிய மாவட்டங்களின் நீதிபதி மற்றும் ஆட்சித்தலைவராக ஆனார். ஹூக்லி மாநகராட்சியின் தலைவராக தேர்ந்தெடுக்கப்பட்ட முதல் இந்தியர் இவராவார். இவர் வர்த்தமான் பிரிவின் (செயல்) ஆணையராகவும் இருந்தார்.  
ஹூக்லியின் மாவட்ட அதிகாரியாக, இவர் அங்கு இந்தியர்களுக்காக மட்டுமான *டியூக்* சங்கத்தைத் தொடங்கினார். இவரது அலுவலக அதிகாரிகளிடம் ஒருமுறை பிரிட்டிசு சங்கத்தில் சேர விரும்புவதைப் பற்றி யோசிக்க வேண்டாம் என்று கூறினார்.  
ஓய்வுக்குப் பிறகு இவர் கொல்கத்தா மேம்பாட்டு அறக்கட்டளையின் பணிகளில் தீவிரமாக ஈடுபட்டார்.
# பிரஜேந்திரநாத் தே

## தொழில்

### கல்விப் பணி

ஆட்சியில் இருந்தபோதும் இவர் காளிதாசரின் 'விக்ரமர்வசி' மற்றும் 'மணிச்சூடபதானா' ஆகியவற்றை சமசுகிருதத்திலிருந்து ஆங்கிலத்திற்கு மொழிபெயர்த்தார். இவர் ஒரு ஆங்கிலம்-வங்காளி அகராதியைத் வெளியிட்டுள்ளார். மேலும், சென்னை சமூக சீர்திருத்தவாதி (1910) என்ற இதழில் ஒரு கட்டுரையை வெளியிட்டார்.  
தனது ஓய்வுக்குப் பிந்தைய ஆண்டுகளில் கொல்கத்தாவின் ஆசிய சங்கத்தின் துணைத் தலைவராக பணியாற்றினார்.  
முஸ்லீம் வரலாற்றாசிரியர் நிசாமுதீன் அகமதுவின் *தபாகத்-இ-அக்பரி* என்ற இரண்டு தொகுதிகளின் இவர் மொழிபெயர்ப்பாளராகவும் ஆசிரியராகவும் இருந்தார். இவர் முழுமையாகத் தயாரித்த மூன்றாவது தொகுதி, மரணத்திற்குப் பின் பைனி பிரசாத் மற்றும் எம். இதாயத் உசேன் ஆகியோரால் வெளியிடப்பட்டது.  
1952 இல் இவரது நூற்றாண்டு விழாவின் போது, வங்காளம்-நாக்பூர் இரயில்வேயின் மூத்த அதிகாரியான இவரது இரண்டாவது மகன் வசந்த குமார் தே, *கொல்கத்தா ரெவியூ* என்ற பத்திரிக்கையில் இவரது நினைவுகளின் மூன்று கட்டுரைகளில் வெளியிட முன்முயற்சி எடுத்தார். இந்தப் பணி கொல்கத்தா பல்கலைக்கழகத்தின் இஸ்லாமிய வரலாறு மற்றும் கலாச்சாரத் துறையின் அப்போதைய தபன் ராய்சௌதுரியிடம் ஒப்படைக்கப்பட்டது.
# சரோஜ் நளினி தத்

'''Saroj Nalini
**சரோஜ் நளினி தத்** (*Saroj Nalini Dutt*; 9 அக்டோபர் 1887 – 19 சனவரி 1925) ஓர் இந்திய பெண்ணியவாதியும் சமூக சீர்திருத்தவாதியுமாவார்.
# சரோஜ் நளினி தத்

## பின்னணி

இவர் வங்காள மாகாணத்தில் ஹூக்ளிக்கு அருகிலுள்ள பந்தேலில் உள்ள இவரது தந்தை பிரஜேந்திரநாத் தே என்பவருக்கு பிறந்தார். இவர் தனது சகோதர சகோதரிகளுடன் வளர்க்கப்பட்டார். அவர்களுடன் ஒரு ஆசிரியர் மற்றும் ஒரு ஆளுகையின் கீழ் ஒரு கல்வியைப் பகிர்ந்து கொண்டார். கொல்கத்தாவின் பவானிபூரில் உள்ள பிரம்ம சமாஜத்திற்கு இவரது தந்தையும் குடும்ப உறுப்பினர்களும் அடிக்கடி வருகை தந்தனர்.  
1905 இல், இவர் குருசாதே தத் என்பவரை மணந்தார். இவர்களது ஒரே குழந்தை, பிரேந்திரசாதே தத், 1909 இல் பிறந்தார்.
# சரோஜ் நளினி தத்

## பணிகள்

இவர் ஒரு சீர்திருத்தவாதியாகவும், வங்காளத்தில் பெண்களின் மேம்பாட்டிற்கான இயக்கத்தின் முன்னோடியாகவும் இருந்தார். வங்காளத்தில் மகளிர் நிறுவனங்கள் உருவாவதற்கு இவர் முன்னோடியாக இருந்தார். பெண்கள் மத்தியில் நட்பை வளர்க்கும் பொருட்டு 1913 ஆம் ஆண்டில் பப்னா மாவட்டத்தில் தனது முதல் மகளிர் சங்கத்தைத் *தொடங்கினார்* . பின்னர், இவர் முறையே பிர்பூம் (1916), சுல்தான்பூர் (1917) மற்றும் இராம்பூர்காட் (1918) ஆகிய மாவட்டங்களின் மகளிர் சங்கத்தைத் தொடங்கினார்.  
இவர் கொல்கத்தா மகளிர் தொழிலாளர் சங்கத்தின் இந்தியப் பிரிவின் செயலாளராகவும் மகளிர் கல்வி அமைப்பின் உறுப்பினராகவும், கொல்கத்தா மாநகர அமைப்பின் உறுப்பினராகவும் இருந்தார். உறுப்பினர்களைத் தேர்ந்தெடுப்பதற்கு பெண்களை அனுமதிப்பதற்கு வேண்டிய ஏற்பாடுகளைச் செய்தார். சில்ஹெட் மாவட்டத்தில் பெண் கல்வியை மேம்படுத்துவதற்காக அமைக்கப்பட்ட சங்கமான சில்ஹெட் ஒன்றியத்தின் துணைத் தலைவராகவும் இருந்தார்.
# சரோஜ் நளினி தத்

## இறப்பு

இவர் 1925 சனவரி 19 அன்று இறந்தார்.
# சன்ஸ்கார் மலைத்தொடர்

**சன்ஸ்கார் மலைத்தொடர்** அல்லது **சஸ்கர் மலைத்தொடர்** (**Zaskar Range** or **Zanskar Range**) இந்தியாவின் இமயமலையில் லடாக், இமாச்சலப் பிரதேசம் மற்றும் உத்தராகண்ட் மாநிலங்கள் ஊடாகச் செல்லும் மலைத்தொடர் ஆகும். சன்ஸ்கார் மலைத்தொடர் ஜம்மு காஷ்மீரையும், லடாக் பிரதேசத்தையும் பிரிக்கிறது.  
புவியியல் படி, சன்ஸ்கார் மலைத்தொடர், இமயமலையின் 100 கி.மீ. கொண்ட ஒரு நீட்சியாகும். சன்ஸ்கார் மலைத்தொடரின் அதிகபட்ச உயரம் 6,000 மீ (19,700 அடி) ஆகும். இதன் கிழக்குப் பகுதியை *ருப்சு* என்பர். இது டிரான்ஸ்-இமயமலையின் ஒரு பகுதியாகும். இம்மலைத்தொடர் பரப்பளவும், 3,000 முதல் 7,000 மீட்டர் வரை உயரம் கொண்டது. இம்மலைத்தொடரின் லடாக் பகுதியில் சன்ஸ்கர் ஆறு மற்றும் சன்ஸ்கார் பள்ளத்தாக்கும் கொண்டது.  
இம்மலைத்தொடர் லடாக்கின் சுரு ஆற்றுக்கு தென்கிழக்காக 640 கி.மீ. (400 மைல்) நீண்டு, உத்தராகண்ட் மாநிலத்தின் மேல் சாரதா ஆறு வரை நீன்டு செல்கிறது. இம்மலைத்தொடரின் அதிகபட்ச உயரமான இடம் சமோலி மாவட்டத்தில் உள்ள **காமெத்** கொடுமுடி ஆகும். இது 7,756 மீ உய்ரம் கொண்டது. இம்மலைத்தொடரில் சிப்கி லா
லிபுலெக் கணவாய்கள் உள்ளது.
# 10 பைசா (இந்திய நாணயம்)

**பத்து பைசா** என்பது ஒரு நாணய அலகாகும். இதன் மதிப்பு இந்திய ரூபாயில் <sup>1</sup><big>⁄</big><sub>10</sub> ஆகும். பைசாவின் சின்னம் **p**. 1957 முதல் 1998 வரை பத்து பைசா நாணயங்களை இந்திய அரசு அச்சிட்டது. ஜூன் 30 2011 அன்று பத்து பைசா நாணயங்கள் செல்லாதவை என அறிவிக்கப்பட்டன.
# 10 பைசா (இந்திய நாணயம்)

## நாணய அமைப்பு மற்றும் தகவல்கள்

### 1957-1963

1957 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் காப்பர் நிக்கல் உலோகத்தால் வெளியிடப்பட்டது. இந்த நாணயம் 4.9 கிராம் எடை கொண்டதாகவும், 23 மில்லி மீட்டர் விட்டம் கொண்டதாகவும், 1.7 மில்லி மீட்டர் தடிமன் கொண்டதாகவும் உள்ளது. 1957-1963 வரை இந்த நாணயங்கள் வெளியிடப்பட்டது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
# 10 பைசா (இந்திய நாணயம்)

## நாணய அமைப்பு மற்றும் தகவல்கள்

### 1964-1967

1964 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் காப்பர் நிக்கல் உலோகத்தால் வெளியிடப்பட்டது. இந்த நாணயம் 4.9 கிராம் எடை கொண்டதாகவும், 23 மில்லி மீட்டர் விட்டம் கொண்டதாகவும், 1.7 மில்லி மீட்டர் தடிமன் கொண்டதாகவும் உள்ளது. 1964-1967 வரை இந்த நாணயங்கள் வெளியிடப்பட்டது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
# 10 பைசா (இந்திய நாணயம்)

## நாணய அமைப்பு மற்றும் தகவல்கள்

### 1968-1971

1968 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் காப்பர் பித்தளை உலோகத்தால் வெளியிடப்பட்டது. இந்த நாணயம் 4.3 கிராம் எடை கொண்டதாகவும், 23 மில்லி மீட்டர் விட்டம் கொண்டதாகவும், 1.7 மில்லி மீட்டர் தடிமன் கொண்டதாகவும் உள்ளது. 1968-1971 வரை இந்த நாணயங்கள் வெளியிடப்பட்டது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
# 10 பைசா (இந்திய நாணயம்)

## நாணய அமைப்பு மற்றும் தகவல்கள்

### 1971-1982

1971 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் அலுமினியம் உலோகத்தால் வெளியிடப்பட்டது. இந்த நாணயம் 2.27 கிராம் எடை கொண்டதாகவும், 25.91 மில்லி மீட்டர் விட்டம் கொண்டதாகவும், 1.92 மில்லி மீட்டர் தடிமன் கொண்டதாகவும் உள்ளது. 1971-1982 வரை இந்த நாணயங்கள் வெளியிடப்பட்டது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
# 10 பைசா (இந்திய நாணயம்)

## நாணய அமைப்பு மற்றும் தகவல்கள்

### 1983-1993

1983 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் அலுமினியம் உலோகத்தால் வெளியிடப்பட்டது. இந்த நாணயம் 1.76 கிராம் எடை கொண்டதாகவும், 23.03 மில்லி மீட்டர் விட்டம் கொண்டதாகவும், 1.94 மில்லி மீட்டர் தடிமன் கொண்டதாகவும் உள்ளது. 1983-1993 வரை இந்த நாணயங்கள் வெளியிடப்பட்டது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
# 10 பைசா (இந்திய நாணயம்)

## நாணய அமைப்பு மற்றும் தகவல்கள்

### 1988-1998

1988 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் எக்கு உலோகத்தால் வெளியிடப்பட்டது. இந்த நாணயம் 2 கிராம் எடை கொண்டதாகவும், 16 மில்லி மீட்டர் விட்டம் கொண்டதாகவும், 1.51 மில்லி மீட்டர் தடிமன் கொண்டதாகவும் உள்ளது. 1988 இலிருந்து 1998 வரை இந்த நாணயங்கள் வெளியிடப்பட்டது. இதுவரை வெளியிடப்பட்ட பத்து பைசா நாணயத்தில் குறைவான விட்டம் கொண்ட நாணயமாக வெளியிடப்பட்டதால், மிகவும் சிறிய அளவாக இருந்தது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
# 10 பைசா (இந்திய நாணயம்)

## நினைவு நாணயங்கள்

### 1974 குடும்பம்

அனைவருக்கும் உணவு என்ற நாணயத்தின் வரிசையில் திட்டமிடப்பட்ட குடும்பங்கள் என்ற நாணயம் வெளியிடப்பட்டது. இந்த நாணயத்தின் முன்பகுதியில் மையமாக சிங்க இலட்சனையும் 10 என்ற எண்ணும் பொறிக்கப்பட்டிருந்தது. பின்பகுதியில் குடும்ப கட்டுப்பாடு சின்னமான முக்கோணமும், ஆண் பெண் குழந்தைகளை கைகளில் பிடித்த தம்பதியினரும் பொறிக்கப்பட்டிருந்தார்கள். அவர்களைச் சுற்றி PLANNED FAMILIES:FOOD FOR ALL, नियोजित परिवार:सबको लिए अनाज, 1974 என பொறிக்கப்பட்டிருந்தது.
# 1-எத்தில்-3-மெத்தில்லிமிடசோலியம் குளோரைடு

**1-எத்தில்-3-மெத்தில்லிமிடசோலியம் குளோரைடு** *(1-Ethyl-3-methylimidazolium chloride)* என்பது C<sub>6</sub>H<sub>11</sub>ClN<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் அயனி நீர்மமான இது செல்லுலோசு செயல்முறையில் பயன்படுகிறது. இச்சேர்மத்தின் கட்டமைப்பில் இரண்டு நைற்றசனும் மூன்று கரிம அணுக்களும் கொண்ட ஐந்து உறுப்பு வளையம் ஒன்று உள்ளது. இரண்டு நைற்றசன் அணுக்களிலும் எத்தில் மற்றும் மெத்தில் குழுக்கள் பதிலீடு செய்யப்பட்டுள்ள ஓர் இமிடசோல் வழிப்பெறுதியாக 1-எத்தில்-3-மெத்தில்லிமிடசோலியம் குளோரைடு கருதப்படுகிறது. இதன் உருகுநிலை 77-79 பாகை செல்சியசு வெப்பநிலையாகும்.
# 20 பைசா (இந்திய நாணயம்)

**இருபது பைசா** என்பது ஒரு நாணய அலகாகும். இதன் மதிப்பு இந்திய ரூபாயில் <sup>1</sup><big>⁄</big><sub>5</sub> ஆகும். பைசாவின் சின்னம் **p**. 1968 முதல் 1997 வரை இருபது பைசா நாணயங்களை இந்திய அரசு அச்சிட்டது. ஜூன் 30 2011 அன்று இருபது பைசா நாணயங்கள் செல்லாதவை என அறிவிக்கப்பட்டன.
# 20 பைசா (இந்திய நாணயம்)

## நாணய அமைப்பு மற்றும் தகவல்கள்

### தாமரை காசுகள்

1968 முதல் 1971 வரை வெளியிடப்பட்ட இருபது பைசா நாணயங்கள் நிக்கல்-பித்தளை உலோக கலவையால் செய்யப்பட்டவை. இந்நாணயங்களின் முன்பக்கம் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. பின்பக்க நாணயத்தில் மலர்ந்த தாமரை மையமாக இருந்தது. தாமரையின் வலது இடது பக்கங்களில் பைசா என ஆங்கிலம், இந்தியில் பொறிக்கப்பட்டிருந்தது. தாமரையின் மேலே 20 என்றும், கீழ்பகுதியில் நாணயத்தின் ஆண்டு மற்றும் அச்சக குறியீடும் இருந்தது. இந்த நாணயங்கள் தாமரை காசுகள் என்றும் அழைக்கப்பட்டு வந்துள்ளன.  
இந்த நாணயங்கள் 4.6 கிராம் எடை கொண்டதாகவும், 22 மில்லி மீட்டர் விட்டம் கொண்டதாகவும், 1.75 தடிமன் கொண்டதாகவும் இருந்தன. இந்த நாணயங்கள் வட்ட வடிமனாவை.
# 20 பைசா (இந்திய நாணயம்)

## நாணய அமைப்பு மற்றும் தகவல்கள்

### அலுமினிய நாணயங்கள்

1982 முதல் 1997 வரை இருபது பைசா நாணயங்கள் அலுமினிம் உலோகத்தால் வெளியிடப்பட்டன. இந்நாணயங்கள் 2.2 கிராம் எடை கொண்டனவாகவும், 26 மில்லிமீட்டர் விட்டம் கொண்டவையாகவும், 1.7 மில்லிமீட்டர் தடிமன் கொண்டவையாகவும் இருந்தன. இந்நாணயங்கள் அருங்கோண வடிவம் கொண்டவை.
# 20 பைசா (இந்திய நாணயம்)

## நினைவு நாணயங்கள்

### மகாத்மா காந்தி பிறந்த நூற்றாண்டு

1969 இல் மகாத்மா காந்தி பிறந்த நூற்றாண்டு நினைவு நாணயத்தினை இந்திய அரசு வெளியிட்டது. இந்நாணயத்தின் முன்பக்கத்தில் மையமாக சிங்க இலட்சனையும், இலட்சனையின் கீழே 20 என்றும், இலட்சனையின் வலது இடது கீழ் பகுதியில் பைசா என இந்தி, ஆங்கிலத்திலும் பொறிக்கப்பட்டிருந்தது. இலட்சனையில் வலது இடது மேல் பகுதியில் இந்தியா என இந்தியிலும், ஆங்கிலத்திலும் பொறிக்கப்பட்டிருந்தது. இந்நாணயத்தின் பின்பகுதியில் இடது பக்கம் பார்க்கும் காந்தியின் முகம் பொறிக்கப்பட்டிருந்தது. காந்தியின் உருவத்தினைச் சுற்றி महात्मा गांधी - MAHATMA GANDHI 1869-1948 என எழுதப்பட்டிருந்தது.  
இந்நாணயம் 20 பைசா தாமரை காசு அளவும், வட்ட வடிவமும் கொண்டிருந்தாலும், அலுமினியம் பித்தளை உலோக கலவையால் செய்யப்பட்டது. இந்நாணயம் 4.5 கிராம் எடை கொண்டதாக இருந்தது.
# 20 பைசா (இந்திய நாணயம்)

## நினைவு நாணயங்கள்

### 1970 உலக உணவு நாள்

1970 மற்றும் 1971 ஆகிய இரு ஆண்டுகளில் உலக உணவு நாளுக்கான நாணயத்தினை இந்திய அரசு வெளியிட்டது. இந்நாணயத்தின் முன்பக்கத்தில் மையமாக சிங்க இலட்சனையும், இலட்சனையின் கீழே 20 என்றும், இலட்சனையின் வலது இடது கீழ் பகுதியில் பைசா என இந்தி, ஆங்கிலத்திலும் பொறிக்கப்பட்டிருந்தது. இலட்சனையில் வலது இடது மேல் பகுதியில் இந்தியா என இந்தியிலும், ஆங்கிலத்திலும் பொறிக்கப்பட்டிருந்தது. இந்நாணயத்தின் பின்பகுதியில் சூரியனுக்குக் கீழே மிதக்கும் தாமரை மலரும், தாமரையின் இருபுறமும் கோதுமை தானியமும் பொறிக்கப்பட்டிருந்தது. கீழ்பகுதியில் FOOD FOR ALL सब के लिए अन्न என பொறிக்கப்பட்டிருந்தது.  
இந்நாணயம் தாமரை காசு போல நிக்கல் பித்தளை உலோக கலவையால் செய்யப்பட்டது. 4.5 கிராம் எடை கொண்டதாக இருந்தது
# 20 பைசா (இந்திய நாணயம்)

## நினைவு நாணயங்கள்

### 1982 உலக உணவு நாள்

1982 இல் உலக உணவு நாளுக்கான நாணயத்தினை இந்திய அரசு வெளியிட்டது. இந்நாணயத்தின் முன்பக்கத்தில் மையமாக சிங்க இலட்சனையும், இலட்சனையின் கீழே 20 என்றும், இலட்சனையின் வலது இடது கீழ் பகுதியில் பைசா என இந்தி, ஆங்கிலத்திலும் பொறிக்கப்பட்டிருந்தது. இலட்சனையில் வலது இடது மேல் பகுதியில் இந்தியா என இந்தியிலும், ஆங்கிலத்திலும் பொறிக்கப்பட்டிருந்தது. இந்நாணயத்தின் பின்பகுதியில் சூரியன் போன்ற வடிவமைப்பிற்குள் தானியக்கதிர் இருப்பது போன்று பொறிக்கப்பட்டிருந்தது. அதனைச் சுற்றி विशृव खाद्य दिवस - WORLD FOOD DAY -1982 என பொறிக்கப்பட்டிருந்தது.
# சேந்தமங்கலம், விழுப்புரம் மாவட்டம்

**சேந்தமங்கலம்** (*Sendamangalam*) என்பது தமிழ்நாட்டின், விழுப்புரம் மாவட்டம், திருநாவலூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.
# சேந்தமங்கலம், விழுப்புரம் மாவட்டம்

## மக்கள் வகைப்பாடு

இவ்வூர் திருக்கோவலூருக்குத் தென்கிழக்கே 30 கி.மீ தொலைவிலும், விழுப்புரத்திற்கு (மேற்கு சாய்ந்த) தெற்கே 25 கி.மீ தொலைவிலும், பண்ணுருட்டிக்கு (தெற்கு சாய்ந்த) மேற்கே 20 கி.மீ தொலைவிலும், உளுந்தூர்ப்பேட்டைக்கு வடகிழக்கே 10 கி.மீ தொலைவிலுமாக இருக்கிறது. 2011 ஆண்டு மக்கள் கணக்கெடுப்பின்படி இக்கிராமத்தில் 2269 வீடுகள் உள்ளன. கிராமத்தின் மொத்த மக்கள் தொகையானது 10128 ஆகும். இதில் ஆண்கள் எண்ணிக்கை 5242, பெண்களின் எண்ணிக்கை 4886 என உள்ளது. மக்களின் எழுத்தறிவு விகிதம் 62.4 % ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
# சேந்தமங்கலம், விழுப்புரம் மாவட்டம்

## வரலாறு

சேந்தமங்கலத்தைத் தலைநகராகக் கொண்டு முனையரையர் மரபு மன்னர்களும், பிற்காலப் பல்லவர் எனப்படும் காடவராயர் மரபு மன்னர்களும் அரசோச்சியுள்ளனர். இங்கே எட்டு அல்லது ஒன்பதாம் நூற்றாண்டளவில் நரசிங்க முனையரையர் மன்னரும், பதின்மூன்றாம் நூற்றாண்டில் கோப் பெருஞ்சிங்கக் காடவராயன் ஆட்சிபுரிந்தனர். கோப்பெருஞ்சிங்கன், மூன்றாம் இராசராச சோழனைச் சிறை வைத்தது இவ்வூர்க் கோட்டையில்தான் என்பது குறிப்பிடத்தக்கது.
# ஆர். வெங்கட ராவ்

::இதே தலைப்பை உடைய நீதிபதியை பற்றி அறிய, ஆர். வெங்கட ராவ் (நீதிபதி) என்ற பக்கத்தைப் பார்க்க.  
**இராய் இராய இராய் வெங்கட ராவ் (Rai Raya Rai Venkata Rao)** (இறப்பு:1843 இவர் ஓர் இந்திய நிர்வாகியும் மற்றும் அரசியல்வாதியுமாவார். இவர் 1821 – 1829 மற்றும் 1838 – 1839 ஆகிய ஆண்டுகளில் திருவிதாங்கூர் திவானாகப் பணியாற்றினார். இவர் திவான்களாக இருந்த ஆர். ரகுநாத ராவின் தந்தையும் மற்றும் சர் டி. மாதவ ராவின் தந்தைவழி மாமாவும் ஆவார்.
# ஆர். வெங்கட ராவ்

## ஆரம்ப கால வாழ்க்கை

இவர் சென்னை மாகணத்திலிருந்த கும்பகோணம் என்ற ஊரில் தஞ்சாவூர் மராத்தி குடும்பத்தைச் சேர்ந்த குண்டப்பநாத் கும்பகோணி என்பவருக்கு பிறந்தார். கல்வியைக் கற்றதும், ஆங்கிலேயர்களின் சேவையில் சேர்ந்தார்.
# ஆர். வெங்கட ராவ்

## பொது வாழ்க்கை

1834 – 38 மைசூர் தலைமை ஆணையருக்கு தலைமை சிரஸ்தாராகவும், மைசூர் 1840 – 42 உதவி தலைமை ஆணையராகவும் வெங்கட ராவ் பணியாற்றினார். 1842 ஆம் ஆண்டில், ஐதராபாத்தின் திவானாக நியமிக்கப்பட்டஇவர் 1843 ஆம் ஆண்டு வரை உடல்நலக்குறைவு காரணமாக பெங்களூருக்கு திரும்பினார்.
# ஆர். வெங்கட ராவ்

## திருவிதாங்கூரின் திவான்

1819 ஆம் ஆண்டில், வெங்கட்ட ராவ் திருவிதாங்கூர் மாநிலச் சேவையில் பிரிட்டிசு அரசப் பிரதிநிதியான கர்னல் மெக்டோவலின் உதவியாளராக சேர்ந்தார். திருவிதாங்கூரை ஆண்டுவந்த இராணியை தனது திறன்களால் கவர்ந்தார். பின்னர், திருவிதாங்கூர் இராச்சியத்தின் ஒரு பிரிவின் ஆளுநராக (திவான் பேசுகர்) நியமிக்கப்பட்டார். திவான் பேசுகராக இருந்த காலத்தில், வெங்கட ராவ் திருவனந்தபுரத்தில் உள்ள பத்மநாபசாமி கோயிலை பழுதுபார்த்து புதுப்பித்து, காவலர்களின் ஆடை வடிவமைப்பை மாற்றியமைத்தார்.  
1821 ஆம் ஆண்டில், திவானாக இருந்த, ரெட்டி ராவ் என்பவர் ராணியிடமிருந்து இரண்டு கிராமங்களின் வரி வசூலிக்கும் உரிமையைப் பெற்றிருந்தார். இதன் விளைவாக ஏற்பட்ட ஊழல் அவரை ராஜினாமா செய்ய கட்டாயப்படுத்தியது. அவருக்கு பதிலாக வெங்கட ராவ் பிரிட்டிசு அரசப் பிரநிதியின் ஆதரவுடன் திவானாகத் தேர்ந்தெடுக்கப்பட்டார்.  
திவானாகப் பதவியேற்றதும், வெங்கட ராவ் உடனடியாக வரிகளைத் தள்ளுபடி செய்தார். கொல்லத்தில் தனது தளத்தை அமைத்து ஏராளமான நீர்ப்பாசனப் பணிகளை ஏற்பாடு செய்தார். இவரது ஆட்சிக் காலத்தில் கடினங்குளம் உப்பங்கழிகள் உருவாக்கப்பட்டன.
# ஆர். வெங்கட ராவ்

## இறப்பு

வெங்கட ராவ் நோய்வாய்ப்பட்டு 1843 சூலையில் பெங்களூரில் இறந்தார்.
# ஆர். வெங்கட ராவ்

## மரியாதை

பிரிட்டிசுப் பேரரசுக்கு இவர் செய்த சேவையை அங்கீகரிக்கும் விதமாக 1838 ஆம் ஆண்டில் வெங்கட ராவிற்கு "ராய் ராய ராய்" என்ற தலைப்பு வழங்கப்பட்டது.
# திருப்பூர் மாவட்டக் காவல்துறை

**திருப்பூர் மாவட்ட காவல்துறை** என்பது தமிழக காவல்துறையின் கீழ் தமிழக அரசின் கட்டுப்பட்டின் கீழ் செயல்படும் ஓர் மக்கள் பாதுகாப்பு துறை ஆகும். இந்தியாவின் ஐந்தாவது மிகப்பெரிய காவல்துறை தமிழக காவல் துறை ஆகும். இந்த காவல் துறை ஒன்பது மாவட்டங்களுக்கு ஒரு ஐ.ஜி என்ற முறையில் பிரிக்கப்படுகிறது.பின் தமிழகத்தில் ஏழு மிகப்பெரிய மாநகரங்களில் மட்டுமே **காவல்துறை காவல் ஆணையர் (COMMISSIONER OF POLICE)** என்ற தலைமையின் கீழும் செயல்படுகிறது. இதில் திருப்பூர் மாநகரமும் ஒன்று. திருப்பூர் மாநகருக்கு என தனி காவல் ஆணையர் மூலம் நிர்வகிக்கப்படுகிறது. இந்த மாவட்டம் **காவல் கண்காணிப்பாளர் (*Superintendent of Police*)** தலைமையில் இயங்குகின்றன. இரண்டு அல்லது மூன்று மாவட்டங்களுக்கு ஒரு **துணை காவல் பொது ஆய்வாளர் (*Deputy Inspector General of Police*)** மேற்பார்வை செய்கிறார். மொத்தம் மாவட்டத்தில் **இருபத்து ஐந்து** *காவல் நிலையங்களும்* , **ஆறு** *அனைத்து மகளிர் காவல் நிலையங்களும்* , **இரண்டு** *தடை மற்றும் கலால் துறைகளும்* செயல்படுகின்றன.
# திருப்பூர் மாவட்டக் காவல்துறை

## திருப்பூர் மாவட்ட காவல் நிலையங்கள்

திருப்பூர் மாவட்டத்தில் மொத்தம் இருபத்தி ஐந்து காவல் நிலையங்கள் உள்ளன. அவை மக்கள் எளிதில் தொடர்பு கொள்ளும் வகையில் தொடர்பு எண்ணுடன் கீழே விரிவாக தரப்பட்டு உள்ளது.  
- அலங்கியம் காவல் நிலையம், போன் எண் - 04258-245100
- அவிநாசி காவல் நிலையம், போன் எண் - : 04296-275300
- உடுமலைப்பேட்டை காவல் நிலையம், போன் எண் - 04252-223841
- காமநாயக்கன்பாளையம் காவல் நிலையம் போன் எண் - 04255-266222
- குடிமங்கலம் காவல் நிலையம் போன் எண் - 04252-273344
- குண்டடம் காவல் நிலையம் போன் எண் - 04258263224
- குன்னத்தூர் காவல் நிலையம் போன் எண் - 04294-263033
- சேயூர் காவல் நிலையம் போன் எண் - 04296-287900
- பல்லடம் காவல் நிலையம் போன் எண் - 04255-252100
- பெருமாநல்லூர் காவல் நிலையம் போன் எண் - 0421-2350070
- வெள்ளக்கோயில் காவல் நிலையம் போன் எண் - 04257-260522
- தாராபுரம் காவல் நிலையம் போன் எண் - 04258-220208
- ஊத்துக்குளி காவல் நிலையம், போன் எண் - 04294-260218
- திருப்பூர் வடக்கு காவல் நிலையம் , போன் எண் - 0421-2239380
- திருப்பூர் தெற்கு காவல் நிலையம் , போன் எண் - 0421-2251189
- திருப்பூர் மாநகராட்சி காவல் நிலையம், போன் எண் - 0421-2219880
- மடத்துக்குளம் காவல் நிலையம், போன் எண் - 04252-252329
- தளி காவல் நிலையம், போன் எண் - 04252-265250
- கொமரலிங்கம் காவல் நிலையம், போன் எண் - 04252-278232
- அவிநாசிபாளையம் காவல் நிலையம், போன் எண் - 0421-2312255
- மங்கலம் காவல் நிலையம், போன் எண் - 0421-2345300
- அனுப்பர் பாளையம் காவல் நிலையம், போன் எண் - 0421-2238580
- காங்கேயம் காவல் நிலையம், போன் எண் - 04257-230641
- ஊதியூர் காவல் நிலையம், போன் எண் - 04257-249244
- மூலனூர் காவல் நிலையம், போன் எண் - 04258-227233'''
# திருப்பூர் மாவட்டக் காவல்துறை

## திருப்பூர் மாவட்டம் மகளிர் காவல் நிலையங்கள்

பெண்கள் சமூதாயத்தில் தங்களுக்கு நடக்கும் அநீதிகளை தட்டி கேட்க தமிழகத்தில் **அனைத்து மகளிர் காவல் நிலையம்** புரட்சி தலைவி செல்வி ஜெ.ஜெயலலிதா அவர்களின் ஆட்சியில் கொண்டுவரப்பட்டது. இது தமிழ்நாடு காவல்துறை கட்டுப்பாட்டின் கீழ தன்னாட்சியாக செயல்படும் ஓர் காவல் நிலைய சேவையாகும். இதனடிப்படையில் தமிழகம் முழுவதும் இந்த காவல் நிலையங்கள் தற்போது நடைமுறையில் உள்ளது. இந்த காவல் நிலையங்கள் திருப்பூர் மாவட்டத்திலும் உள்ளது.இந்த காவல் நிலையங்கள் மாவட்டத்தில் ஆறு மகளிர் காவல் நிலையங்கள் உள்ளன. இதனால் மக்கள் எளிதில் தொடர்பு கொள்ளும் வகையில் தொடர்பு எண்ணுடன் விரிவாக தரப்பட்டுள்ளது.  
- அனைத்து மகளிர் காவல் நிலையம், பல்லடம் - 04255-255100
- அனைத்து மகளிர் காவல் நிலையம், அவிநாசி -
- அனைத்து மகளிர் காவல் நிலையம், காங்கேயம் - 04257-230641
- அனைத்து மகளிர் காவல் நிலையம், உடுமலைப்பேட்டை - 04252-226798
- அனைத்து மகளிர் காவல் நிவையம், தாராபுரம் - 04258-221050
- அனைத்து மகளிர் காவல் நிலையம், திருப்பூர் மாநகராட்சி - 0421-2202351
# திருப்பூர் மாவட்டக் காவல்துறை

## திருப்பூர் மாவட்ட தடை மற்றும் கலால் துறை

திருப்பூர் மாவட்டத்தில் சட்டவிரோத நடவடிக்கையில் ஈடுபடுவர்களை கண்டறியவும் மக்கள் பாதுகாப்பை உறுதி செய்யவும் மாவட்ட தடை மற்றும் கலால் துறை காவல் நிலையங்களும் (Prohibition and Excise Department) செயல்படுகின்றன. இவை மொத்தம் மாவட்டத்தில் இரண்டு நிலையங்கள் செயல்படுகின்றன. அவைகள்
- PED துறை, அவிநாசி - 04296-273330
- PED துறை, காங்கேயம் - 04257-230683
# ரெட்டி ராவ்

**ரெட்டி ராவ் (Reddy Rao), வெங்கட்ட ராவ்** என்றும் அழைக்கப்படும் இவர், ஓர் இந்திய நிர்வாகியாவார். இவர் திருவிதாங்கூர் திவானாக 1817 முதல் 1821 வரை மற்றும் 1843 முதல் 1845 வரை பணியாற்றியவர்.
# ரெட்டி ராவ்

## ஆரம்ப கால வாழ்க்கை

ரெட்டி ராவ் கும்பகோணத்தில் ஒரு தஞ்சாவூர் மராத்தி தேசஸ்த் குடும்பத்தில் பிறந்தார். ஜான் மன்ரோ 1811 ஆம் ஆண்டில் திருவிதாங்கூர் திவானானபோது, ரெட்டி திருவிதாங்கூர் சேவையில் கணக்காளராக சேர்ந்தார. மேலும் ராஜ்யத்தின் கணக்குத் துறையை மறுசீரமைக்க உதவினார்.
# ரெட்டி ராவ்

## திருவிதாங்கூரின் திவான்

ரெட்டி ராவ் செப்டம்பர் 1817 இல் திருவிதாங்கூர் திவான் ஆனார். இவர் ஜான் மன்ரோவின் பாதுகாவலராக இருந்து, சீர்திருத்தங்களை அறிமுகப்படுத்த அவரது சார்பாக பணியாற்றினார். பொறுப்பேற்ற உடனேயே, ரெட்டி கிறிஸ்தவர்களை இந்து விழாக்களுக்கு கட்டாய நன்கொடைகளிலிருந்து விடுவித்தும், ஞாயிற்றுக்கிழமைகளில் வேலை செய்வதிலிருந்து விலக்கு அளிக்கும் அரச பிரகடனங்களை நிறைவேற்றினார். தாழ்த்தப்பட்ட சாதி இந்துக்கள் தங்கம் மற்றும் வெள்ளி ஆபரணங்கள் மற்றும் நகைகளை அணிவதிலிருந்த தடையை நீக்கியும், காபி சாகுபடி மற்றும் தடுப்பூசியையும் அறிமுகப்படுத்தினார். 1820 இல் இளவரசி ருக்மிணி பாயின் திருமணம் நடந்தபோது, ரெட்டி ராவ் திருமணத்திற்கு ஆடம்பராமன ஏற்பாடுகளைச் செய்தார். அதற்கு பதிலாக ராணியால் செங்கோட்டை வட்டத்தில் சாம்பூர் மற்றும் வடக்கார் ஆகிய கிராமங்களின் வரி வசூலிக்கும் உரிமை வழங்கப்பட்டன. இதில் திருவிதாங்கூர் அரசருக்கெதிரான் ஊழல் ஏற்பட்டதும், வெங்கட ராவ் என்பவர் திவான் குறித்து புதிய அரசப் பிரதிநிதியான நேவாலிடம் புகார் அளித்தார். இதன் மூலம் இவர் திவான் பதயிவிலிருந்து வெளியேற வேண்டியிருந்தது.  
1843 ஆம் ஆண்டில் திவானாக இருந்த சுப்பா ராவ் தனது பதவியை ராஜினாமா செய்தபோது, அவருக்கு பின் கிருட்டிணா ராவ் என்பவர் பொறுப்பு திவானாக நியமிக்கப்பட்டார். அவருக்கு திருவாங்கூரில் வசிக்கும் பிரிட்டிசு அரசப் பிரதிநிதியின் ஆதரவு இருந்தது. ஆனால் மகாராஜா அவரிடம் திருப்தி அடையாததால், கிருட்டிணா ராவ் குறித்த தனது கருத்தை சென்னை ஆளுநரிடம் தெரிவித்தார், அவர் ரெட்டி ராவை திவானாக மீண்டும் நியமிக்க அறிவுறுத்தினார்.  
ரெட்டி ராவ் தனது இரண்டாவது பதவியை திவானாக 1843 முதல் 1845 வரை பணியாற்றினார். இந்த காலம் மகாராஜாவிற்கும் அரசப் பிரதிநிதிக்கும் இடையில் அதிகரிக்கும் கசப்பால் வகைப்படுத்தப்பட்டது. 1845 ஆம் ஆண்டில், தளபதி கல்லன் திவானின் வீழ்ச்சியை லஞ்சம் மற்றும் பரிசுகளைப் பெற்றதாக குற்றம் சாட்டியதன் மூலம் வடிவமைத்தார். திவானின் நடத்தை குறித்து விசாரணை தொடங்கப்பட்டது, இவர் மீண்டும் ராஜினாமா செய்ய நிர்பந்திக்கப்பட்டார்.
# சீட்டா மொபைல்

**சீட்டா மொபைல் இன்க்** (English:cheetah mobile inc)என்பது சீனா இனைய மொபைல்,நிறுவனம் ஆகும்.இதன் தலைமையிடம் பெய்ஜிங்,சீனா.  
மிகவும் பிரபலமான உலகலாவிய தொலைபேசி செயலிகளை உருவாக்கியதில் 634 மில்லியன் பயன்யாகள் ஜனவரி 2017 இருந்தாாகள்.  
மார்சு 10 2020 நிலவரம் படி இந் நிறுவனம் குகிள் விளம்பர கொள்கைக் எதிராக செயல் பட்தால் குகிள் நிறுவனத்தால் இதன் செயலிகள்தடை செய்யபட்டன.
# சீட்டா மொபைல்

## வரலாறு

### உருவாக்கம்

இந் நிறுவனம் 2010ஆம் ஆண்டு சீனாவின் கிங் சாப்ட் மற்றுட் கேன் இமேஜ் அகிய நிறுவனகளின் இனைப்பாக உருவக்கபட்டது.ஜஅர் என்ற நிறுவனத்தின் அய்வு அறிக்கையின் இந்நிறுவனம் சீனாவின் இரன்டாவது மிகபெரிய மென்பொருள் பாதுகாப்பு நிறுவனமாக கருதபடுகிறது
இந்நிறுவம் சீனாவின் பீசீங் மாகனத்தில் உள்ளது.
# சீட்டா மொபைல்

## தயாரிப்புகள்

சீட்டா மொபைலின் விளம்பர அதரவு தயாரிப்புகள்:
# சீட்டா மொபைல்

## தயாரிப்புகள்

### கணினி பயன்பாடுகள்

- சிஎம் உலாவி- இது குரோமியம் அடிபடையாக கொண்டு செயல் படும் ஒரு வலை உலாவி ஆகும்.
# சீட்டா மொபைல்

## தயாரிப்புகள்

### மொபைல் பயன்பாடுகள்

- மின்கலம் மருத்துவர்- இது தொலைப்பேசி மின்கல காத்திப்பு நேரத்தை அதிகரிக்கும் ஒரு செயலியாகும்.  
- சிஎம் விசைப்பலகை- இது தொலைப்பேசியில் எளிதாக தடடாச்சு செய்ய உதவும்.
# வி. பி. மாதவ ராவ்

**விசுவநாத் பதங்கர் மாதவ ராவ் (Vishwanath Patankar Madhava Rao)** (1850 பிப்ரவரி 10 - 1934) இவர் ஓர் இந்திய நிர்வாகியும் மற்றும் அரசியல்வாதியுமாவார். இவர் 1906 முதல் 1909 வரை மைசூர் இராச்சியத்தின் திவானாகவும், 1910 முதல் 1913 வரை பரோடாவின் திவானாகவும் பணியாற்றினார்.
# வி. பி. மாதவ ராவ்

## ஆரம்பகால வாழ்க்கை மற்றும் கல்வி

மாதவ ராவ் தஞ்சாவூர் மராத்தி தேசஸ்த் பிராமணக் குடும்பத்தைச் சேர்ந்தவர். இவர்கள் நீண்ட காலத்திற்கு முன்பு தஞ்சையில் குடியேறினர். இவர் தஞ்சையில் மராட்டிய வெற்றியை அடுத்து சதாரா மாவட்டத்திலிருந்து தென்னிந்தியாவுக்கு குடிபெயர்ந்ததாகக் கருதப்படுகிறது. மாதவ ராவ் 1850 பிப்ரவரியில் சென்னை மாகாணத்தின் கும்பகோணத்தில் பிறந்தார். கும்பகோணம் கல்லூரியில் வில்லியம் ஆர்ச்சர் போர்ட்டரிடம் கல்வி பயின்றார். 1869 இல் இளங்கலை முடித்த இவர் மைசூர் இராச்சியத்தில் அரசுப் பள்ளியில் தலைமை ஆசிரியராக நியமிக்கப்பட்டார்.
# வி. பி. மாதவ ராவ்

## நியமனங்கள்

மாதவ ராவ் 1869 இல் மைசூர் இராச்சியத்தின் சேவையில் அரச பள்ளியின் தலைமை ஆசிரியராக நுழைந்தார். பின்னர் மைசூரின் அரசு வழக்கறிஞராக நியமிக்கப்பட்டு நீதித்துறை மற்றும் வருவாய் துறைகளில் பணியாற்றினார். இவர் காவல்துறை இயக்குநராகவும், 1898 முதல் 1901 வரை மைசூர் இராச்சியத்தில் பிளேக் ஆணையாளராகவும், 1902 முதல் 1904 வரை வருவாய் ஆணையராகவும் பணியாற்றினார். 1906 முதல் திவானாக நியமிக்கப்பட்டார்.
# வி. பி. மாதவ ராவ்

## மைசூர் திவான்

மாதவ ராவ் 1906 சூன் 30 முதல் 1909 மார்ச் 31 வரை மைசூர் இராச்சியத்தின் திவானாக பணியாற்றினார். 1906 ஆம் ஆண்டில், மைசூர் சட்டமன்ற உறுப்பினர்களுக்கு சட்டங்களை இயற்ற அதிகாரம் அளிக்கும் சட்டம் இயற்றப்பட்டது. புதிய சட்டமன்றம் 1907 மார்ச் 6 இல் அமைக்கப்பட்டது. வருவாய் ஆணையரை தலைமை வருவாய் அதிகாரியாக மாற்றுவதற்காக நில வருவாய் சட்டம் திருத்தப்பட்டது. மேலும் கருவூலத்தின் பொறுப்பும் வழங்கப்பட்டது. பொது சுகாதாரத் துறை உருவாக்கப்பட்டது. மேலும் மைசூர் அரசுப் பணிக்காகான போட்டித் தேர்வுகள் புதுப்பிக்கப்பட்டன. பாக்கு மீதான வரி இரத்து செய்யப்பட்டன.  
மைசூர் இராச்சியத்தில் மழலையர் பள்ளிகள் அறிமுகப்படுத்தப்பட்டு ஆரம்பக் கல்வி இலவசமாக வழங்கப்பட்டது. ஏராளமான நீர்ப்பாசன திட்டங்கள் மேற்கொள்ளப்பட்டன. 1906-07 ஆம் ஆண்டில் மரிகனைட் படைப்புகள் மற்றும் 1907-08 இல் பெலகோலாவில் காவிரி நீர்மின்சாரம் தயாரிக்கும் பணிகள் போன்றவை நிறைவடைந்தன. இந்திய அறிவியல் நிறுவனத்திற்கு இலவசமாக நிலம் வழங்கவும் அரசு அனுமதித்தது.  
1908 சனவரி 1 ஆம் தேதி பெங்களூர் நகரத்திலும் மற்றும் இராணுவத் தளங்களிலும், 1908 செப்டம்பர் 26 அன்று மைசூர் நகரத்திலும் மின்சார விளக்குகள் அறிமுகப்படுத்தப்பட்டன.
# வி. பி. மாதவ ராவ்

## மரியாதை

மாதவ ராவ் 1899 ஆம் ஆண்டில் இந்தியப் பேரரசின் தோழராக மாற்றப்பட்டார் மற்றும் 1900 இல் இவருக்கு கைசர்-இ-ஹிந்த் பதக்கம் வழங்கப்பட்டது .
# ச. கோபாலாச்சாரி

திவான் பகதூர் **சறுக்கை கோபாலாச்சாரி**(*Sarukkai Gopalachari*) (பிறப்பு: 1850 ஆகத்து 16) அல்லது **கோபாலாச்சார்யார்** என்றும் அழைக்கப்படும் இவர் ஓர் இந்திய வழக்கறிஞரும் மற்றும் நிர்வாகியுமாவார். இவர் 1906 ஆகத்து 16 முதல் 1907 அக்டோபர் 26 வரை திருவிதாங்கூரின் திவானாக பணியாற்றினார்.
# ச. கோபாலாச்சாரி

## ஆரம்ப கால வாழ்க்கை

கோபாலாச்சாரி 1850 ஆம் ஆண்டில் சென்னை மாகாணத்தின் சறுக்கையில் ஒரு வைணவ பிராமண குடும்பத்தில் பிறந்தார். இவர் சட்டத்தில் பட்டம் பெற்று, 1885 மார்ச் 21 இல் துணை நீதிபதியாக நியமிக்கப்படுவதற்கு முன்பு மதுரையில் வழக்கறிஞராக சிலகாலம் பணியாற்றினார். 1903 சூனில் இவர் மாவட்ட மற்றும் அமர்வு நீதிபதியாக நியமிக்கப்பட்டார். 1906 ஆம் ஆண்டில் திருவிதாங்கூர் திவானாக நியமிக்கப்பட்டபோது கோபாலாச்சாரி திருநெல்வேலியின் மாவட்ட நீதிபதியாக பணியாற்றி வந்தார் .
# திப்பு சுல்தானின் கோடைக்கால அரண்மனை

**திப்பு சுல்தானின் கோடைகால அரண்மனை (Tipu Sultan's Summer Palace)** என்பது இந்தியாவின் பெங்களூரில் அமைந்துள்ளது. இது, மைசூர் ஆட்சியாளர் திப்பு சுல்தானின் கோடைகால இல்லமாக இருந்தது. மேலும் இந்தோ-இசுலாமிய கட்டிடக்கலைக்கு ஒரு எடுத்துக்காட்டாக திகழ்கிறது. ஹைதர் அலி பெங்களூர் கோட்டையின் நிலபரப்பில் இதன் கட்டுமானத்தைத் தொடங்கினார், மேலும் இது 1791 இல் திப்பு சுல்தானின் ஆட்சியில் நிறைவடைந்தது. நான்காவது ஆங்கிலோ-மைசூர் போரில் திப்பு சுல்தான் இறந்த பிறகு, பிரித்தானிய நிர்வாகம் 1868 இல் அட்டாரா கச்சேரிக்குச் செல்வதற்கு முன்பு அரண்மனையை அதன் செயலகத்திற்காகப் பயன்படுத்தியது. இன்று இந்திய தொல்பொருள் ஆய்வு மையம் பழைய பெங்களூரின் மையத்தில் கலாசிபல்யம் பேருந்து நிலையத்திற்கு அருகில் அமைந்துள்ள இந்த அரண்மனையை சுற்றுலாத் தலமாக பராமரிக்கிறது.
# திப்பு சுல்தானின் கோடைக்கால அரண்மனை

## அரண்மனியின் அமைப்பு

இந்த அரண்மணை முற்றிலும் தேக்கு மரத்தை பயன்படுத்தி கட்டப்பட்டது. மேலும், தூண்கள், வளைவுகள் மற்றும் நீண்ட தாழ்வாரங்களினால் அலங்கரிக்கப்பட்டுள்ளது. திப்பு சுல்தான் தனது தர்பாரை (நீதிமன்றம்) மேல் மாடியின் கிழக்கு மற்றும் மேற்கு நோக்கிய முகப்புகளில் இருந்து நடத்தியதாக நம்பப்படுகிறது. முதல் தளத்தின் மூலைகளில் நான்கு சிறிய அறைகள் உள்ளன. அவை *ஜெனானா குவார்ட்டர்ஸ்* எனப்படுகின்றன. அரண்மனையின் சுவர்களில், அழகிய மலர் உருவங்கள் அலங்கரிக்கும் விதமாக வரையப்பட்டுள்ளது.
# திப்பு சுல்தானின் கோடைக்கால அரண்மனை

## தங்க சிம்மாசனம்

திப்பு சுல்தானால் காட்சிப்படுத்தப்பட்ட பெரிய சிம்மாசனத்தின் ஓவியத்தையும் இந்த தளம் கொண்டுள்ளது. இது, தங்கத் தகடுகள் மற்றும் விலைமதிப்பற்ற மரகதக் கற்களால் அலங்கரிக்கப்பட்டுள்ளது. திப்பு, பிரித்தானிய இராணுவத்தை முற்றிலுமாக தோற்கடிக்கும் வரை அதைப் பயன்படுத்த மாட்டேன் என்று சபதம் செய்திருந்தார். திப்பு சுல்தானின் மரணத்திற்குப் பிறகு, ஆங்கிலேயர்கள் இந்த சிம்மாசனத்தை அப்புறப்படுத்தி, அதன் பாகங்களை ஏலம் எடுத்தனர்.
# திப்பு சுல்தானின் கோடைக்கால அரண்மனை

## அருங்காட்சியகம்

திப்பு சுல்தான் மற்றும் அவரது நிர்வாகத்தின் பல்வேறு சாதனைகளை வெளிப்படுத்தும் ஒரு சிறிய அருங்காட்சியகமாக தரை தளத்தில் உள்ள அறைகள் மாற்றப்பட்டுள்ளன. அக்கால மக்கள் மற்றும் இடங்களின் புதிதாக செய்யப்பட்ட உருவப்படங்கள் உள்ளன. லண்டனில் உள்ள விக்டோரியா மற்றும் ஆல்பர்ட் அருங்காட்சியகத்தில் இருக்கும் திப்புவின் புலியின் பிரதி உள்ளது. திப்பு சுல்தானின் உடைகள் மற்றும் அவரது கிரீடம் வெள்ளி மற்றும் தங்க பீடங்களில் உள்ளன. ஹைதர் அலிக்கு ஒரு ஜெனரல் கொடுத்த வெள்ளிப் பாத்திரங்களும் காட்சிப் படுத்தப்பட்டுள்ளது.
# திப்பு சுல்தானின் கோடைக்கால அரண்மனை

## பராமரிப்பு

கர்நாடக அரசின் தோட்டக்கலைத் துறை இந்த அரண்மனைக்கு முன்னால் உள்ள பகுதியை ஒரு தோட்டமாகவும், நீண்ட புல்வெளியாகவும் பராமரிக்கிறது.
# திப்பு சுல்தானின் கோடைக்கால அரண்மனை

## படத்தொகுப்பு

### ஜேம்ஸ் ஹண்டரின் ஓவியங்கள்

ஜேம்ஸ் ஹண்டர் என்பவர், ராயல் பீரங்கி படையில் லெப்டினெண்டாக பணியாற்றினார். இவர் ஒரு இராணுவ ஓவியர் ஆவார். இவரது ஓவியங்கள் இராணுவ மற்றும் அன்றாட வாழ்க்கையின் அம்சங்களை சித்தரித்தன. ஹண்டர் பிரித்தானிய இந்திய ராணுவத்தில் பணியாற்றினார். மேலும், திப்பு சுல்தான் பிரச்சாரங்களில் பங்கேற்றார்.  
பெங்களூர், மைசூர், ஓசூர், காஞ்சீபுரம், சென்னை, ஆற்காடு, ஸ்ரீபெரும்புதூர், உள்ளிட்ட தென்னிந்தியாவின் வெவ்வேறு நிலப்பரப்புகளை ஹண்டர் வரைந்துள்ளார். இந்த ஓவியங்கள் 1802-05 க்கு இடையில் லண்டனின் எட்வர்ட் ஓர்ம் அவர்களால் வெளியிடப்பட்ட 'வண்ண செதுக்கல்களால் அலங்கரிக்கப்பட்ட பண்டைய மற்றும் நவீன இந்தியாவின் சுருக்கமான வரலாறு' மற்றும் 'மைசூர் இராச்சியத்தில் உள்ள அழகிய காட்சிகள்' ஆகியவற்றில் வெளியிடப்பட்டன.  
ஹண்டர் இந்தியாவில் 1792 இல் இறந்தார். பெங்களூர் அரண்மனையில் உள்ள அவரது சில ஓவியங்கள் கீழே கொடுக்கப்பட்டுள்ளது. <></>
# மா. எ. வாட்சு

**மாரிசு எமிக்டியசு வாட்சு (Maurice Emygdius Watts)** (1878 சூன் 11 - 1933 பிப்ரவரி 22) இவர் ஓர் இந்திய வழக்கறிஞரும், அரசு ஊழியரும் மற்றும் நிர்வாகியுமாவார். இவர் 1925 முதல் 1929 வரை திருவிதாங்கூரின் திவானாகப் பணியாற்றினார்.
# மா. எ. வாட்சு

## ஆரம்பகால வாழ்க்கை மற்றும் கல்வி

திருவிதாங்கூர் அரசாங்கத்தின் தலைமைச் செயலாளரான *பிராங்க் வாட்சு* என்பவருக்கு 1878 சூன் 11 அன்று வாட்சு பிறந்தார். இவர் சென்னையில் தனது ஆரம்பக் கல்வியைப் பெற்றார். பின்னர், சட்டத்தில் பட்டம் பெற்ற பிறகு, 1901 இல் சென்னை மாகாண அரசுச் சேவையில் நுழைந்தார்.
# மா. எ. வாட்சு

## இறப்பு

வாட்சு 1933 பிப்ரவரி 22 அன்று இலண்டனில் தனது 54 வயதில் இறந்தார். திருவனந்தபுரம் நகரத்தின் நந்தன்கோடு புறநகரில் உள்ள ஒரு பகுதிக்கு வாட்சு குடும்பத்தின் நினைவாக பெயரிடப்பட்டது.
# மா. எ. வாட்சு

## குடும்பம்

வாட்சின் சகோதரி *டோரதியா என்ரியத் வாட்சு* திருவாங்கூர் அரச குடும்பத்தின் இளவரசிகளுக்கு ஆசிரியராக இருந்தார். 1947 இல் இந்தியாவின் சுதந்திரத்திற்குப் பிறகு, நீலகிரி மாவட்டத்தில் உள்ள கோத்தகிரியில் குடியேறினார். அங்கு அவர் தனது வாழ்க்கையின் கடைசி நாட்களைக் கழித்தார்.
# ஓமந்தூர்

**ஓமாந்தூர்** (Omandur) என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் உள்ள ஒரு பேரூர் ஆகும். இந்த கிராமம் ஒரு இயற்கை வளமுள்ள பகுதியாகும். இதனருகே மண்ணச்சநல்லூர் சுமார் 20 கி.மீ. தொலைவில் அமைந்துள்ளது.
# ஓமந்தூர்

## மக்கள்தொகை

2011ஆம் ஆண்டு கணக்கெடுப்பின்படி ஓமாந்தூரில் 2594 பேர் வசித்தனர். இவர்களில் 1308 ஆண்களும் 1286 பெண்களும் ஆவர்.
# வி. எஸ். சுப்ரமணிய ஐயர்

திவான் பகதூர் **வி.எஸ்.சுப்ரமணிய ஐயர் (V. S. Subrahmanya Iyer)** (பிறப்பு: 1877 அக்டோபர் 21) இவர் ஓர் இந்திய நிர்வாகி ஆவார். இவர் 1929 முதல் 1932 வரை திருவிதாங்கூரின் திவானாக பணியாற்றினார்.